**Súťažné podklady**

**Nadlimitná zákazka zadávaná postupom rokovacieho konania so zverejnením podľa §§ 70 až 73 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na poskytnutie služieb**

Predmet zákazky:

**Poskytovanie služieb mestskej autobusovej dopravy pre mesto Ružomberok.**

V Ružomberku, február 2020.

.....................................................

MUDr. Igor Čombor, PhD.

primátor

**OBSAH SÚŤAŽNÝCH PODKLADOV.**

**A. POKYNY NA VYPRACOVANIE ŽIADOSTÍ O ÚČASŤ A PONÚK**

1. IDENTIFIKÁCIA VEREJNÉHO OBSTARÁVATEĽA

2. OPIS PREDMETU ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. ZÁBEZPEKA PONUKY A LEHOTA VIAZANOSTI PONÚK.

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI

9. VYSVETLENIE A ZMENY

10. OBHLIADKA MIESTA USKUTOČNENIA PREDMETU ZÁKAZKY

11. VYHOTOVENIE ŽIADOSTI O ÚČASŤ A VYHOTOVENIE PONUKY.

12. JAZYK PONUKY

13. MENA A CENY UVÁDZANÉ V PONUKE

14. OBSAH ŽIADOSTI O ÚČASŤ, ZÁKLADNEJ PONUKY A KONEČNEJ PONUKY.

15. NÁKLADY NA ŽIADOSŤ O ÚČASŤ A PONUKU

16. PREDKLADANIE ŽIADOSTÍ O ÚČASŤ A PONÚK

17. OTVÁRANIE ŽIADOSTÍ O ÚČASŤ A OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY A SÚČINNOSŤ

23. ZÁVEREČNÉ USTANOVENIA

B. OBCHODNÉ PODMIENKY

C. SPÔSOB URČENIA CENY

D. KRITÉRIA NA HODNOTENIE PONÚK A PRAVIDLÁ ICH UPLATNENIA

E. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

F. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1: Zmluva o poskytovaní služieb vo verejnom záujme, s nasledovnými prílohami:

1. rozsah verejných služieb – vymedzenie Oblasti, liniek, rozsahu objemu kilometrických výkonov, dopravných a technických podmienok
2. zoznam vozidiel zabezpečujúcich záväzok v zmysle Zmluvy
3. výkaz skutočných nákladov a výnosov – vzor
4. vzor vyúčtovania príspevku (mesačný, ročný)
5. definície pojmov v zmysle Zmluvy
6. tarifný systém, sadzby základného cestovného a cestovného vybraných skupín cestujúcich
7. grafický vizuál označenia Objednávateľa

Príloha č. 2: Vzorový obeh – ranná špička

A. POKYNY NA VYPRACOVANIE ŽIADOSTÍ O ÚČASŤ A PONÚK

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Mesto Ružomberok

Sídlo: Nám. A. Hlinku 1, 03401 Ružomberok

Zastúpený: MUDr. Igor Čombor, PhD., primátor

IČO: 00315737

Adresa profilu: <https://www.uvo.gov.sk/vyhladavanie-profilov/detail/4991>

Komunikácia: <https://josephine.proebiz.com>

**2. OPIS PREDMETU ZÁKAZKY**

2.1. Predmetom zákazky je poskytovanie služieb pravidelnej mestskej autobusovej dopravy, vykonávanej v súlade s potrebami dopravnej obslužnosti územia. Účelom zákazky je zabezpečenie dopravnej obslužnosti mesta Ružomberok počas celého trvania kontraktu, na základe stanovenej dopravnej obsluhy. Poskytovanie služieb vo verejnom záujme v osobnej cestnej doprave v meste Ružomberok spočíva v zabezpečení dopravnej obslužnosti mesta pravidelnou mestskou autobusovou dopravou podľa určeného linkového vedenia, po trasách určených východiskovou, nácestnými a cieľovou zastávkou, v súlade s tarifnými a dopravnými podmienkami, najmä s dôrazom na kvalitu poskytovanej služby pri vykonávaní dopravnej obsluhy (napr. parametre vozidlového parku), spôsoboch predaja cestovných lístkov, tarifného vybavenia cestujúcich, zabezpečenia nadväznosti spojov jednotlivých liniek, spolupráci pri integrácii dopravy a inými parametrami podľa požiadaviek verejného obstarávateľa (Objednávateľa).

Podrobný opis predmetu zákazky vrátane požiadaviek na zabezpečenie služieb je uvedený prílohe č. 1 týchto SP, ktorou je zmluva o poskytovaní služieb vo verejnom záujme (ďalej aj ako „Zmluva“), v jej prílohách a v prílohe č. 2 týchto SP – vzorový obeh – ranná špička.

2.2. Spoločný slovník obstarávania (CPV).

Hlavný predmet: hlavný slovník: 60112000-6 - Služby verejnej cestnej dopravy

2.3. Predmet zákazky nie je rozdelený na časti, uchádzači budú predkladať ponuky na celý predmet zákazky.

**Odôvodnenie.**

Predmetom zákazky je poskytovanie služieb mestskej autobusovej dopravy ako komplexnej služby na jednoznačne geograficky vymedzenom, kompaktnom území. Z preambuly smernice Európskeho parlamentu a Rady EÚ č. 2014/24/EÚ o verejnom obstarávaní a o zrušení smernice 2004/18/ES (recitál 78) pritom vyplýva, že ak sa verejný obstarávateľ rozhodne, že by nebolo vhodné rozdeliť zákazku na časti, dôvodom takéhoto rozhodnutia by napríklad mohlo byť, že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky. V danom prípade verejný obstarávateľ ako osoba podľa § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), po dôkladnom preskúmaní a následnom zvážení následkov možného rozdelenia predmetu zákazky na časti, má na základe všetkých vyššie uvedených dôvodov za to, že ak by sa obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných dodávateľov, tak potreba koordinácie dodávateľov jednotlivých častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky. Verejný obstarávateľ tak rozhodol, že nerozdelí predmet zákazky na časti.

2.4. Predpokladaná hodnota zákazky vrátane opcií bola stanovená na **10 587 500,00 EUR.**

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom plnenia predmetu zákazky je mesto Ružomberok a priľahlé oblasti, v zmysle týchto SP a ich príloh.

4.2. Predmet zákazky bude poskytovaný v zmysle obchodných podmienok uvedených v Zmluve, a to priebežne počas plynutia prípravnej fázy (max. 90 dní od podpisu zmluvy) a následne počas 10 rokov od uplynutia prípravnej fázy.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z vlastných prostriedkov verejného obstarávateľa.

5.2. Platobné podmienky sú súčasťou obchodných podmienok uvedených v Zmluve.

**6. DRUH ZÁKAZKY**

6.1. Predmetom týchto SP je postup pri zadávaní zákazky na poskytnutie služby podľa § 3 ods. 4 ZVO.

6.2. Zákazka bude zadaná postupom rokovacieho konania so zverejnením podľa §§ 70 až 73 ZVO, keďže bol naplnený dôvod na jeho uskutočnenie v zmysle § 70 ods. 1 písm. e) ZVO.

**Odôvodnenie.**

Verejný obstarávateľ pred vyhlásením tohto verejného obstarávania vyhlásil verejné obstarávanie na rovnaký predmet zákazky ako verejnú súťaž v zmysle § 66 ZVO. V lehote na predkladanie ponúk bola verejnému obstarávateľovi doručená ponuka jediného uchádzača. Komisia verejného obstarávateľa, menovaná na otváranie a vyhodnocovanie ponúk, otvorila ponuku uchádzača a skonštatovala nasledovné. Verejný obstarávateľ stanovil predpokladanú hodnotu zákazky vrátane všetkých opcií na sumu 10 587 500,00 EUR bez DPH (12 705 000,- EUR s DPH). Po prepočítaní ponukovej ceny uchádzača pri zohľadnení plánovaného objemu tarifných kilometrov počas platnosti zmluvy a všetkých opcií (6 000 000 tarifných kilometrov základný kontrakt + 1 500 000 tarifných kilometrov opcií) komisia dospela k celkovej ponukovej cene uchádzača vo výške 23 812 500,- EUR s DPH. V zmysle § 57 ods. 2 ZVO, verejný obstarávateľ a obstarávateľ môžu zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota. V zmysle § 70 ods. 4 ZVO, neprijateľné ponuky sú najmä ponuky predložené uchádzačmi, ktorí nespĺňajú podmienky účasti a ponuky, ktorých cena je vyššia ako rozpočet určený a zdokumentovaný verejným obstarávateľom pred vyhlásením verejného obstarávania. Verejný obstarávateľ vychádzal pri výpočte predpokladanej hodnoty zákazky z podkladov, ktoré považuje za reálne a na ich základe vychádzal a bude vychádzať aj pri rozpočtovaní prostriedkov, ktoré budú potrebné na krytie nákladov za služby, ktoré mali byť poskytované na základe zmluvy uzavretej ako výsledok predmetného verejného obstarávania. Ponuku jediného uchádzača, ktorá bola o 87,43% vyššia ako predpokladaná hodnota zákazky, riadne zdokumentovaná a určená verejným obstarávateľom musela byť okrem samotnej skutočnosti, že bola vyššia ako predpokladaná hodnota zákazky, považovať zároveň aj za ponuku neprijateľnú. Verejný obstarávateľ tak pristúpil k zrušeniu verejného obstarávania a vyhlásil verejné obstarávanie ako rokovacie konanie so zverejnením.

**6.3. Priebeh rokovacieho konania.**

6.3.1. Rokovacie konanie so zverejnením sa vyhlasuje pre neobmedzený počet hospodárskych subjektov,

6.3.2. Verejný obstarávateľ neobmedzuje počet záujemcov, ktorých vyzve na predloženie ponuky.

6.3.3. Lehota na predloženie žiadostí o účasť je uvedená v oznámení o vyhlásení tohto verejného obstarávania.

6.3.4. Pod žiadosťou o účasť sa v prípade tohto verejného obstarávania myslí písomná žiadosť o zaradenie do procesu verejného obstarávania a zároveň predloženie dokladov, ktorými záujemca preukazuje splnenie podmienok účasti vo verejnom obstarávaní alebo predloženie jednotného európskeho dokumentu pre verejné obstarávanie. Verejný obstarávateľ upozorňuje, že **neumožňuje** hospodárskym subjektom prehlásiť splnenie podmienok účasti technickej alebo odbornej spôsobilosti prostredníctvom globálneho údaju uvedeného v oddiely α IV. časti jednotného európskeho dokumentu.

6.3.5. Výzvu na predkladanie základných ponúk, ktoré budú východiskom pre následné rokovania, verejný obstarávateľ súčasne pošle len vybraným záujemcom, ktorí požiadajú o účasť a spĺňajú podmienky účasti. Podmienky účasti sú uvedené v oznámení o vyhlásení tohto verejného obstarávania a v celom rozsahu aj v týchto súťažných podkladoch, v oddiely E. Podmienky účasti uchádzačov.

6.3.6. V rámci tohto postupu verejného obstarávania verejný obstarávateľ nesmie vyzvať na predloženie základnej ponuky toho, kto nepožiadal o účasť. Základnú ponuku môže predložiť len záujemca, ktorého verejný obstarávateľ vyzval na jej predloženie.

6.3.7. Výzva na predkladanie základných ponúk bude obsahovať minimálne náležitosti podľa § 68 ods. 2 ZVO.

6.3.8. Verejný obstarávateľ zrealizuje rokovania s uchádzačmi o základných ponukách a všetkých následne predložených ponukách, okrem konečných ponúk s cieľom zlepšiť ich obsah. Predmetom rokovania nebudú určené minimálne požiadavky, ktoré musia spĺňať všetky ponuky, ani kritériá na vyhodnotenie ponúk uvedené v oznámení o vyhlásení tohto verejného obstarávania.

6.3.9. Verejný obstarávateľ v priebehu rokovania zabezpečí rovnaké zaobchádzanie so všetkými uchádzačmi a zároveň nebude poskytovať informácie spôsobom, ktorý by zvýhodnil niektorých uchádzačov. Verejný obstarávateľ nesprístupní dôverné informácie, ktoré získa počas rokovania bez súhlasu záujemcu alebo uchádzača. Súhlas sa udeľuje v súvislosti so zamýšľaným poskytnutím konkrétnych dôverných informácií; tento súhlas nesmie mať formu všeobecného vzdania sa práv na dôvernosť informácií.

6.3.10. Verejný obstarávateľ si vyhradzuje právo uskutočniť rokovacie konanie v niekoľkých po sebe nasledujúcich etapách s cieľom znížiť počet ponúk, ktoré sa majú prerokovať na základe kritérií na vyhodnotenie ponúk uvedených v oznámení o vyhlásení verejného obstarávania, pričom takýmto znížením počtu ponúk nedôjde k zabráneniu hospodárskej súťaže.

6.3.11. Verejný obstarávateľ písomne informuje všetkých uchádzačov, ktorých ponuky neboli vylúčené podľa predošlého odseku 6.3.10., o každej zmene technických požiadaviek alebo iných požiadaviek, ktoré vyplynuli z rokovania; tým nie je dotknutá povinnosť podľa § 73 ods. 1. ZVO. Verejný obstarávateľ poskytne uchádzačom dostatočnú lehotu, aby upravili a opätovne predložili pozmenené ponuky.

6.3.12. Verejný obstarávateľ vyhotoví z každého rokovania zápisnicu.

6.3.13. Verejný obstarávateľ poskytne uchádzačovi, ktorý sa zúčastňuje rokovania, informáciu o jeho priebehu a dosiahnutom pokroku najneskôr do 15 dní odo dňa prijatia žiadosti.

6.3.14. Verejný obstarávateľ písomne oznámi uchádzačom, ktorých ponuky neboli vylúčené, ukončenie rokovania a vyzve ich na predkladanie konečných ponúk, ktoré vyhodnocuje podľa § 53. Výzva na predkladanie konečných ponúk, ktorú verejný obstarávateľ súčasne písomne pošle uchádzačom, obsahuje najmä lehotu na predkladanie konečných ponúk, adresu, na ktorú sa ponuky predkladajú, jazyk alebo jazyky, v ktorých možno predkladať ponuky, miesto, dátum a čas otvárania ponúk.

6.3.15. Verejný obstarávateľ si vyhradzuje právo zadať zákazku na základe základných ponúk bez uskutočnenia rokovania.

**7. ZÁBEZPEKA PONUKY A LEHOTA VIAZANOSTI PONÚK.**

7.1. Verejný obstarávateľ stanovuje lehotu viazanosti ponúk **na 6 mesiacov** od uplynutia lehoty na predkladanie **základných ponúk** (v prípade predĺženia lehoty na predkladanie základných ponúk, lehota viazanosti ponúk začína plynúť odo dňa uplynutia predĺženej lehoty na predkladanie základných ponúk).

7.2. V prípade potreby si verejný obstarávateľ vyhradzuje predĺžiť lehotu viazanosti ponúk, a to až na maximálnu zákonnú lehotu 12 mesiacov od uplynutia lehoty na predkladanie základných ponúk. V takomto prípade verejný obstarávateľ oznámi všetkým uchádzačom predĺženie lehoty viazanosti ponúk.

7.3. Verejný obstarávateľ v zmysle § 46 ods. 1 ZVO vyžaduje, aby uchádzači zabezpečili viazanosť svojich ponúk zábezpekou, ktorej výšku stanovuje na sumu 100 000,- EUR.

7.4. Zábezpeku je možné zložiť:

7.4.1. Poskytnutím bankovej záruky za uchádzača.

1. Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do skončenia lehoty viazanosti ponúk (resp. predĺženej lehoty viazanosti), Z bankovej záruky vystavenej bankou musí ďalej vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa v tomto verejnom obstarávaní s názvom Poskytovanie služieb mestskej autobusovej dopravy pre mesto Ružomberok , pričom v texte dokladu vystaveného bankou musí byť verejné obstarávanie nezameniteľne identifikovateľné napr. číslom oznámenia o vyhlásení tohto verejného obstarávania (ďalej aj ako „Oznámenie“). Banka sa musí bezpodmienečne zaviazať zaplatiť na účet verejného obstarávateľa pohľadávku krytú bankovou zárukou do 7 (siedmich) kalendárnych dní po doručení výzvy verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny verejnému obstarávateľovi.
2. V prípade, ak banka vydá záručnú listinu vo forme elektronického dokumentu podpísaného kvalifikovaným elektronickým podpisom banky v súlade s nariadením eIDAS, záručná listina **musí byť súčasťou ponuky** uchádzača; postavenie verejného obstarávateľa, pokiaľ ide o uplatnenie bankovej záruky zo záručnej listiny, nesmie byť sťažené v dôsledku formy záručnej listiny ako elektronického dokumentu (oproti listinnej forme) a za tým účelom musí zo záručnej listiny vyplývať aj garancia banky v uvedenom zmysle.
3. V prípade, ak banka nevydá záručnú listinu vo forme elektronického dokumentu podpísaného kvalifikovaným elektronickým podpisom banky v súlade s nariadením eIDAS, **musí byť záručná listina súčasťou ponuky uchádzača ako scan originálu a zároveň, v zmysle § 46 ods. 9 ZVO, listinný originál záručnej listiny musí byť verejnému obstarávateľovi doručený do uplynutia lehoty na predkladanie ponúk** v nepriehľadnej obálke na adresu verejného obstarávateľa Mesto Ružomberok, Nám. A. Hlinku 1, 03401 Ružomberok, na ktorej bude identifikovaný uchádzač, verejné obstarávanie a skutočnosť, že v obálke sa nachádza banková záruka. V prípade, že uchádzač nepredloží listinný originál bankovej záruky do uplynutia lehoty na predkladanie ponúk, zábezpeku podľa verejným obstarávateľom určených podmienok nezloží a jeho ponuka bude v zmysle § 53 ods. 5 písm. a) ZVO vylúčená.

7.4.2. Poskytnutím poistenia záruky za uchádzača.

1. Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky minimálne do skončenia lehoty viazanosti ponúk (resp. predĺženej lehoty viazanosti). Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v tomto verejnom obstarávaní s názvom Poskytovanie služieb mestskej autobusovej dopravy pre mesto Ružomberok, pričom v texte dokladu vystaveného poisťovňou musí byť verejné obstarávanie nezameniteľne identifikovateľné napr. číslom oznámenia, ktorým bolo vyhlásené. Poisťovňa sa musí bezpodmienečne zaviazať zaplatiť na účet verejného obstarávateľa pohľadávku krytú poistením záruky do 7 (siedmich) kalendárnych dní po doručení výzvy verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi.
2. V prípade, ak poisťovňa vydá záručnú listinu vo forme elektronického dokumentu podpísaného kvalifikovaným elektronickým podpisom poisťovne v súlade s nariadením eIDAS, záručná listina **musí byť súčasťou ponuky** uchádzača; postavenie verejného obstarávateľa, pokiaľ ide o uplatnenie záruky zo záručnej listiny, nesmie byť sťažené v dôsledku formy záručnej listiny ako elektronického dokumentu (oproti listinnej forme) a za tým účelom musí zo záručnej listiny vyplývať aj garancia poisťovne v uvedenom zmysle,
3. V prípade, ak poisťovňa nevydá záručnú listinu vo forme elektronického dokumentu podpísaného kvalifikovaným elektronickým podpisom poisťovne v súlade s nariadením eIDAS, **musí byť záručná listina súčasťou ponuky uchádzača ako scan originálu a zároveň, v zmysle § 46 ods. 9 ZVO, listinný originál záručnej listiny musí byť verejnému obstarávateľovi doručený do uplynutia lehoty na predkladanie ponúk** v nepriehľadnej obálke na adresu verejného obstarávateľa Mesto Ružomberok, Nám. A. Hlinku 1, 03401 Ružomberok, na ktorej bude identifikovaný uchádzač, verejné obstarávanie a skutočnosť, že v obálke sa nachádza poistenie záruky. V prípade, že uchádzač nepredloží listinný originál poistenia záruky do uplynutia lehoty na predkladanie ponúk, zábezpeku podľa verejným obstarávateľom určených podmienok nezloží a jeho ponuka bude v zmysle § 53 ods. 5 písm. a) ZVO vylúčená.

7.4.3. Zložením finančných prostriedkov na bankový účet verejného obstarávateľa.

1. V prípade zloženia finančných prostriedkov na bankový účet verejného obstarávateľa musia byť zložené na účet:

Názov banky: Slovenská sporiteľňa, a.s.

IBAN: SK59 0900 0000 0050 7009 1844

SWIFT kód: GIBASKBX

Mena účtu: EUR

Variabilný symbol: (IČO uchádzača)

Poznámka pre prijímateľa: MAD Ružomberok – zábezpeka ponuky

1. Finančné prostriedky musia byť pripísané na účet verejného obstarávateľa **najneskôr v moment uplynutia lehoty na predkladanie ponúk.**

7.5. Verejný obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

1. uplynutia lehoty viazanosti ponúk (predĺženej viazanosti ponúk),
2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky, alebo
3. uzavretia zmluvy.

7.6. Zábezpeka prepadne v prospech verejného obstarávateľa, ak uchádzač v lehote viazanosti ponúk:

1. odstúpi od svojej ponuky alebo
2. neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**

8.1. Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania**.

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome

8.3. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.4. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.5. Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.7. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom/informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.

8.8. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však 6 dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred, alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. OBHLIADKA MIESTA USKUTOČNENIA PREDMETU ZÁKAZKY**

10.1. Neaplikuje sa.

**11. VYHOTOVENIE ŽIADOSTI O ÚČASŤ A VYHOTOVENIE PONUKY.**

11.1. **Žiadosť o účasť** je v prípade tohto verejného obstarávania písomná žiadosť o zaradenie do procesu verejného obstarávania a zároveň predloženie dokladov, ktorými záujemca preukazuje splnenie podmienok účasti vo verejnom obstarávaní alebo predloženie jednotného európskeho dokumentu pre verejné obstarávanie.

11.2. **Ponuka (základná resp. konečná)**, pre účely zadávania tejto zákazky, **je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie **pri dodržaní podmienok stanovených verejným obstarávateľom bez určovania svojich osobitných podmienok**.

Pokiaľ nie je oznámení o vyhlásení verejného obstarávania a v týchto súťažných podkladoch uvedené inak, pojem „ponuka“ je použitý pre základnú ako aj pre konečnú ponuku.

11.3. Záujemca predkladá žiadosť o účasť v elektronickej podobe v lehote na predkladanie žiadostí o účasť podľa požiadaviek uvedených v oznámení o vyhlásení verejného obstarávania a v týchto súťažných podkladoch.

11.4. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP a vo výzve na predloženie základnej resp. konečnej ponuky, **okrem predloženia listinných originálov** bankovej záruky resp. poistenia záruky v zmysle bodu 7.4.1. resp. 7.4.2. tejto časti SP.

11.5. Žiadosť o účasť, základná ponuka a prípadná konečná ponuka musia byť vyhotovené elektronicky v zmysle § 49 ods. 1 písm. a) ZVO a vložené do systému JOSEPHINE umiestnenom na webovej adrese <https://josephine.proebiz.com/>

Záujemca/uchádzač svoju žiadosť o účasť/ponuku identifikuje uvedením obchodného mena alebo názvu, sídla, miesta podnikania alebo obvyklého pobytu záujemcu/uchádzača a heslom súťaže „MAD Ružomberok“.

11.6. Žiadosť o účasť/ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie žiadosti o účasť/ponuky systém potvrdí hláškou „Uložené“ a samotná žiadosť o účasť/ponuka sa zobrazí v záložke Ponuky a žiadosti. Predloženú žiadosť o účasť/ponuku vidí záujemca/uchádzač zobrazenú v záložke Ponuky a žiadosti s dátumom vloženia. Po odoslaní žiadosti o účasť/ponuky je záujemcovi/uchádzačovi doručený notifikačný e-mail s informáciou o podanej žiadosti o účasť/ponuke.

11.7. Doklady a dokumenty tvoriace obsah žiadosti o účasť/ponuky musia byť k termínu predloženia žiadosti o účasť/ponuky platné a aktuálne.

11.8. Záujemca môže predbežne nahradiť doklady, prostredníctvom ktorých preukazuje splnenie podmienok účasti **v zmysle § 39 ZVO Jednotným európskym dokumentom**. V takomto prípade súčasťou jeho ponuky bude vyplnený jednotný elektronický dokument. Verejný obstarávateľ upozorňuje záujemcov, že **neumožňuje** hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiely α IV. časti jednotného európskeho dokumentu.

11.9. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť žiadosti o účasť. Verejný obstarávateľ môže požiadať uchádzača o doručenie všetkých dokladov predložených v žiadosti o účasť/ponuke aj v listinnej podobe s cieľom overiť originalitu dokladov.

11.10. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

11.11. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**12. JAZYK PONUKY**

12.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**13. MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená **na tri desatinné** miesta. **Verejný obstarávateľ nie je platcom DPH.**

13.2. Uchádzač navrhovanú cenu uvedie ako cenu v EUR s daňou z pridanej hodnoty (DPH).

13.3. V prípade, ak je uchádzač zahraničnou osobou, uvedie navrhovanú cenu v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR.

**14. OBSAH ŽIADOSTI O ÚČASŤ, ZÁKLADNEJ PONUKY A KONEČNEJ PONUKY.**

14.1. V predloženej žiadosti o účasť prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah žiadosti o účasť, ktoré musia byť k termínu predloženia ponuky platné a aktuálne:

14.1.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných v oznámení o vyhlásení verejného obstarávania a v časti **E. Podmienky účasti uchádzačov** týchto SP.

14.1.2. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné za účelom riadneho plnenia zmluvy podľa ZVO a príslušných všeobecne záväzných právnych predpisov .**

14.1.3. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

14.2. V predloženej **základnej ponuke** prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah základnej ponuky, ktoré musia byť k termínu predloženia ponuky platné a aktuálne:

14.2.1. Doklad o zložení bankovej záruky/poistenia záruky podľa pokynov v týchto SP.

14.2.2. **NÁVRH UCHÁDZAČA NA PLNENIE KRITÉRIÍ**, vypracovaný podľa časti **D. Kritéria na hodnotenie ponúk a pravidlá ich uplatnenia**, časti **C. Spôsob určenia ceny** a podľa časti **F. Návrh uchádzača na plnenie kritérií**. Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.3. Ďalšie dokumenty, ak to bude vyžadovať výzva na predloženie základnej ponuky.

14.3. **Konečné ponuky** predložené prostredníctvom systému JOSEPHINE budú obsahovať doklady a dokumenty v zmysle výzvy na predloženie konečných ponúk.

14.4. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** záujemcom/uchádzačom predložiť v rámci žiadosti o účasť/ponuky aj nasledovné dokumenty:

14.4.1. obsah ŽIADOSTI O ÚČASŤ/ponuky s uvedením zoznamu predložených dokladov a dokumentov (tzv. súpis dokumentov), podpísaný záujemcom/uchádzačom alebo osobou oprávnenou konať za záujemcu/uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.4.2. identifikačné údaje ZÁUJEMCU/uchádzača: obchodné meno/názov, adresa sídla záujemcu/uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**15. NÁKLADY NA ŽIADOSŤ O ÚČASŤ A PONUKU**

15.1. Všetky náklady a výdavkyspojené s prípravou a predložením žiadosti o účasť/ponuky znáša záujemca/uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE ŽIADOSTÍ O ÚČASŤ A PONÚK**

16.1. Žiadosti o účasť musia byť doručené v lehote na predkladanie žiadostí o účasť, ktorá je uvedená **v oznámení o vyhlásení verejného obstarávania**, prostredníctvom ktorého bolo vyhlásené toto verejné obstarávanie. **Žiadosť o účasť záujemcu** **predložená po uplynutí lehoty na predkladanie ponúk** **sa elektronicky neotvorí**.

16.2. Ponuky musia byť doručené v lehote na predkladanie ponúk, ktorá bude uvedená vo výzve na predkladanie základných resp. konečných ponúk. Ponuka uchádzača predložená po uplynutí lehoty na predkladanie základných resp. konečných ponúk sa elektronicky neotvorí.

16.3. Žiadosti o účasť/ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>, **okrem predloženia listinných originálov bankovej záruky resp. poistenia záruky v zmysle bodu 7.4.1. resp. 7.4.2. tejto časti SP.**

16.4. Na žiadosti o účasť/ponuky predložené iným spôsobom (v listinnej podobe) sa nebude prihliadať.

16.4. Záujemca/uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

16.5. Predkladanie žiadostí o účasť/ponúk je umožnené iba autentifikovaným záujemcom/uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára záujemcu/uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

16.6. Autentifikovaný záujemca/uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju žiadosť o účasť/ponuku do určeného formulára na príjem žiadostí o účasť/ponúk, ktorý nájde v záložke „Ponuky a žiadosti“.

16.7. Elektronická žiadosť o účasť/ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>

16.8. V predloženej žiadosti o účasť/ponuke musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a prípadne ďalších dokladoch a dokumentoch potrebných na vypracovanie ponuky a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

16.9. Ak žiadosť o účasť/ponuka obsahuje dôverné informácie, záujemca/uchádzač ich v žiadosti o účasť/ponuke viditeľne označí.

16.10. Po úspešnom nahraní žiadosti o účasť/ponuky do systému JOSEPHINE je záujemcovi/uchádzačovi odoslaný notifikačný informatívny e-mail (a to na e-mailovú adresu užívateľa záujemcu/uchádzača, ktorý žiadosť o účasť/ponuku nahral).

16.11. Záujemca/uchádzač môže predloženú žiadosť o účasť/ponuku vziať späť do uplynutia lehoty na predkladanie žiadostí o účasť/ponúk. Záujemca/uchádzač pri odvolaní žiadosti o účasť/ponuky postupuje obdobne ako pri vložení prvotnej žiadosti o účasť/ponuky (kliknutím na tlačidlo „Stiahnuť ponuku“ a predložením novej žiadosti o účasť/ponuky).

**17. OTVÁRANIE ŽIADOSTÍ O ÚČASŤ A OTVÁRANIE PONÚK**

17.1. Otváranie žiadostí o účasť a ponúk sa uskutoční elektronicky.

17.2. Miesto a čas otvárania žiadostí o účasť sú uvedené **v oznámení o vyhlásení verejného obstarávania**. Otváranie žiadostí o účasť je neverejné.

17.3. Miesto a čas otvárania ponúk bude uvedené vo výzve na predkladanie základných resp. konečných ponúk.

17.4. Otvárania ponúk sa môže zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Uchádzač, štatutárny orgán alebo člen štatutárneho orgánu uchádzača (právnická osoba) sa pred otváraním ponúk preukáže preukazom totožnosti a kópiou dokladu o oprávnení podnikať. Osoba oprávnená zúčastniť sa na otváraní ponúk za uchádzača sa preukáže preukazom totožnosti, splnomocnením na zastupovanie a kópiou dokladu o oprávnení podnikať. Na otváraní ponúk budú zverejnené informácie v zmysle ZVO.

17.5. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.

**18. VYHODNOTENIE SPLNENIA PODMIENOK ÚČASTI**

### 18.1. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO.

18.2. V zmysle § 152 ods. (5) ZVO, verejný obstarávateľ je bez ohľadu na § 152 ods. (4) ZVO oprávnený od uchádzača dodatočne vyžiadať doklad podľa § 32 ods. (2) písm. b) a c) ZVO.

**19. VYHODNOCOVANIE PONÚK**

19.1. Na proces vyhodnocovania ponúk budú aplikované postupy uvedené v § 53 ZVO.

19.2. Návrhy na plnenie kritérií sa budú vyhodnocovať podľa určených kritérií na hodnotenie ponúk (najnižšia cena).

**20. PRAVIDLÁ ELEKTRONICKEJ AUKCIE**

Nepoužije sa.

**21. INFORMÁCIA O VÝSLEDKU VYHODNOTENIA PONÚK**

21.1 Verejný obstarávateľ po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**22. UZAVRETIE ZMLUVY A SÚČINNOSŤ**

22.1. Verejný obstarávateľ uzatvorí Zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 ZVO a § 34 ods. 3 ZVO **sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.**

22.2. Verejný obstarávateľ v zmysle § 56 ods. 12 a § 42 ods. 12 ZVO určuje nasledovné osobitné podmienky súvisiace s plnením zmluvy. Verejný obstarávateľ na preukázanie ich splnenia požaduje **od úspešného uchádzača** (zhotoviteľa), aby predložil verejnému obstarávateľovi prostredníctvom komunikačného rozhrania systému JOSEPHINE, **a to v lehote do 20 pracovných dní** (primerane predĺžená lehota na poskytnutie súčinnosti potrebnej na uzavretie zmluvy v zmysle § 56 ods. 12 a ods. 15) **odo dňa doručenia písomnej výzvy na uzavretie zmluvy**, scany nasledovných dokladov a dokumentov:

1. scan vyplnenej a podpísanej zmluvy vrátane všetkých relevantných príloh,
2. **Zoznam všetkých subdodávateľov** s uvedením ich identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. g) ZVO (t. j. využil inštitút upravený v § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO.
3. **Vyhlásenie kľúčového experta – vedúceho dopravy**, ním podpísané, obsahujúce záväzok, že bude reálne vykonávať funkciu kľúčového experta (ktorá je súčasťou predmetu zákazky), a to počas celej doby plnenia zákazky;
4. Doklady o vlastníctve resp. inom dispozičnom vzťahu k ploche (pozemku), potrebnom na vybudovanie technickej základne potrebnej na obsluhu autobusových liniek, ktorá je (bude ku dňu začatia prevádzky) vybavená na prevádzku, údržbu, technickú kontrolu, parkovanie a garážovanie vozidiel, a na starostlivosť o osádky vozidiel. Uvedené preukáže listom vlastníctva, uzatvorenou nájomnou zmluvou, uzavretou zmluvou o budúcej zmluve alebo iným ekvivalentným spôsobom (nie čestným vyhlásením)
5. Doklady preukazujúce, že má k dispozícii na nasadenie vozový park na plnenie zmluvy v súlade s článkom 7.11 Zmluvy 12 vozidlami, ktoré sú nevyhnutné na pokrytie dopravných špičiek v MD Ružomberok, pričom ďalšie vozidlá vyhradí ako záložné v prípade mimoriadnosti, konkrétne:

* scany osvedčení o evidencii – časť II. (technický preukaz),
* scany osvedčení o technickej a emisnej kontrole,
* v prípade, ak nie je vlastníkom zmluvy, dôkazy o dispozičnom vzťahu k predmetným vozidlám, ako napr. nájomné zmluvy, leasingové zmluvy, zmluvy o budúcej zmluve alebo iné ekvivalentné doklady (nie čestné vyhlásenia)

Verejný obstarávateľ zároveň požaduje **od úspešného uchádzača,** aby doručil verejnému obstarávateľovi vyplnenú a podpísanú **Zmluvu v 4 vyhotoveniach** s platnosťou originálu (rovnopisoch), a to **v listinnej podobe** osobne alebo prostredníctvom poštovej prepravy resp. využitím inej doručovateľskej služby, na adresu verejného obstarávateľa Mesto Ružomberok, Nám. A. Hlinku 1, 03401 Ružomberok, **a to v lehote do 20 pracovných dní** (primerane predĺžená lehota na poskytnutie súčinnosti potrebnej na uzavretie zmluvy v zmysle § 56 ods. 12 a ods. 15) **odo dňa doručenia písomnej výzvy na uzavretie zmluvy**.

22.3. Verejný obstarávateľ vyhodnotí pred podpisom zmlúv doklady a dokumenty podľa bodu 22.2. z pohľadu obsahovej a vecnej správnosti. Nepredloženie dokladov a dokumentov podľa bodu 22.2. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO.

22.4. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami a účinnosť dňom nasledujúcim po jej zverejnení na webovom sídle verejného obstarávateľa.

22.5. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z.), resp. overili registráciu v Registri partnerov verejného sektora podľa § 22 zákona č. 315/2016 Z. z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z. Uchádzač bude postupovať pri registrácií podľa zákona č. 315/2016 Z. z.

**23. ZÁVEREČNÉ USTANOVENIA**

23.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

23.2. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OBCHODNÉ PODMIENKY**

1. Verejný obstarávateľ určuje svoje obchodné podmienky realizácie predmetu zákazky v Zmluve a jej prílohách, ktorá bude uzavretá s úspešným uchádzačom za splnenia podmienok uvedených v týchto SP. Zmluva tvorí Prílohu č. 1 týchto SP.

2. Verejný obstarávateľ považuje zmluvné podmienky uvedené v Prílohe č. 1 týchto SP pre účely predkladania základných ponúk za nemenné, s výnimkou zmien vo formálnych náležitostiach Zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (poskytovateľovi) zvýhodňovali (išli by v neprospech úspešného uchádzača).

3. V prípade, že verejný obstarávateľ nebude aplikovať ust. § 73 ods. 8 ZVO, t.j. nezadá zákazku na základe základných ponúk bez uskutočnenia rokovania, predmetom rokovania môžu byť aj podmienky uvedené v zmluve a jej prílohách týkajúce sa technických podmienok poskytovania predmetných služieb.

**C. SPÔSOB URČENIA CENY**

1. Ponúknutá cena za predmet zákazky je stanovená na základe slobodného rozhodnutia každého uchádzača.
2. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa požiadaviek uvedených v týchto súťažných podkladoch a v Zmluve a jej prílohách.
3. V cene musia byť zahrnuté všetky náklady spojené s realizáciou predmetu zákazky, vrátane súvisiacich služieb, poplatkov a jalových (prázdnych) kilometrov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
4. Pri určovaní cien jednotlivých položiek je potrebné venovať pozornosť aj pravidlám valorizácie a aktualizácie ceny v priebehu trvania zmluvy.
5. Do ceny jednotlivých položiek je potrebné zahrnúť celkové náklady danej položky súvisiace s poskytnutím služby.
6. Uchádzač ktorý predkladá ponuku, vyplní ponukový formulár. Ceny v ponukovom formulári budú zaokrúhlené na 3 desatinné miesta v zmysle matematických pravidiel.
7. Všetci uchádzači (bez ohľadu na krajinu sídla) uvedú v ponuke konečnú cenu s DPH, platnou na území SR.
8. V prípade, že cena za predmet zákazky navrhnutá uchádzačom nebude určená požadovaným spôsobom, ponuka uchádzača bude vylúčená z dôvodov nedodržania požiadaviek stanovených verejným obstarávateľom v týchto SP.
9. Uchádzačovi nevznikne nárok na úhradu dodatočných nákladov, ktoré si nezapočítal do ponuky za predmet zákazky.

**D. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie konečná **cena za jeden tarifný kilometer v EUR s DPH**.

Uchádzačom navrhovaná cena za predmet zákazky musí byť uvedená v EUR, matematicky zaokrúhlená na tri desatinné miesta.

2. Úspešným uchádzačom sa stane uchádzač, ktorý vo svojej ponuke predloží najnižšiu konečnú cenu za tarifný kilometer v EUR s DPH. Poradie ostatných uchádzačov sa stanoví podľa stanoveného kritéria,   
t. j. na druhom mieste sa umiestni uchádzač s druhou najnižšou cenou za predmet zákazky, na treťom mieste sa umiestni uchádzač s treťou najnižšou cenou za predmet zákazky atď.

**E. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.)

v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.

9. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača podľa § 32 ods. 2 písm. a) ZVO, v prípade výpisu z registra trestov pre fyzickú osobu uchádzač verejnému obstarávateľovi predloží úradne overené plnomocenstvo a údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

1. Podmienky účasti technickej a odbornej spôsobilosti preukáže uchádzač predložením nasledujúcich dokladov:

A) Uchádzač preukáže splnenie podmienky účasti podľa **§ 34 ods. 1 písm. a) ZVO** zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO, a to:

* poskytnutie minimálne jednej služby, pri ktorej uchádzač poskytol služby verejnej autobusovej dopravy (mestskej, prímestskej, medzimestskej, medzinárodnej) v celkovom objeme minimálne 2 000 000 kilometrov za predchádzajúce tri roky od vyhlásenia verejného obstarávania.

B) Uchádzač preukáže splnenie podmienky účasti podľa **§ 34 ods. 1 písm. g) ZVO** predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za poskytovanie služieb a budú určené na plnenie zmluvy:

1. Minimálne jedna osoba vo funkcii **kľúčový expert – vedúci dopravy** musí spĺňať nasledovné minimálne požiadavky:
2. vysokoškolské vzdelanie v oblasti dopravy; expert preukáže kópiou diplomu o ukončení vysokoškolského štúdia,
3. odbornú prax v riadení cestnej verejnej osobnej dopravy na pozícií vedúceho dopravy aspoň 5 rokov, aspoň 1 skúsenosť s logistikou linkovej autobusovej dopravy obsluhujúcou naraz aspoň 3 linky po nepretržitú dobu aspoň 1 kalendárny rok (resp. nepretržite 12 mesiacov za sebou); expert preukáže v štruktúrovanom životopise

2. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. Verejný obstarávateľ **neumožňuje** hospodárskym subjektom prehlásiť splnenie podmienok účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

5. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <https://www.uvo.gov.sk/verejny-obstaravatel-obstaravatel/jednotny-europsky-dokument-603.html>.

**F. NÁVRH UCHÁDZAČA NA PLNENIE KRITÉRIA**

**Postup verejného obstarávania:** nadlimitná zákazka zadávaná postupom rokovacieho konania so zverejnením

**Druh zákazky:** poskytnutie služieb

**Predmet zákazky:** Poskytovanie služieb mestskej autobusovej dopravy pre mesto Ružomberok.

**Verejný obstarávateľ:** Mesto Ružomberok, Nám. A. Hlinku 1, 03401 Ružomberok

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

|  |  |
| --- | --- |
| Cena za pohonné hmoty v EUR s DPH  (prepočítaná na 1 tarifný kilometer): | *(vyplní uchádzač)* |
| Cena za prácu (mzdy) v EUR s DPH  (prepočítaná na 1 tarifný kilometer): | *(vyplní uchádzač)* |
| Cena za opravy, réžiu a iné v EUR s DPH  (prepočítaná na 1 tarifný kilometer): | *(vyplní uchádzač)* |
| Cena za odpisy v EUR s DPH  (prepočítaná na 1 tarifný kilometer): | *(vyplní uchádzač)* |
| **Konečná cena za 1 tarifný kilometer v EUR s DPH**  **(návrh na plnenie kritéria):** | ***(vyplní uchádzač)*** |

\* konečná cena za 1 tarifný kilometer v EUR s DPH (návrh na plnenie kritéria) vzíde ako súčet 4 čiastkových cien uvedených v tabuľke vyššie, všetky ceny musia byť zaokrúhlené na 3 desatinné miesta

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...............................dňa......................... ........................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka